Rică Răducanu a depistat problema de la Rapid: ”Trebuiau să facă asta”
Giuleștenii nu au nicio victorie în play-off.
După opt etape desfășurate în partea a doua a campionatului, Rapid a înregistrat un singur rezultat de egalitate și șapte înfrângeri și e ultima clasată cu 29 de puncte.
Rică Răducanu a depistat problema de la Rapid: ”Trebuiau să facă asta”
Rică Răducanu, fost mare portar român, a menționat că Cristiano Bergodi nu ar fi trebuit demis în timpul play-off-ului, ci lăsat pe banca tehnică până la finalul sezonului.
- Italianul s-a despărțit de Rapid după ce a consemnat patru eșecuri consecutive în play-off
De asemenea, Rică Răducanu nu crede că Mircea Lucescu va veni la Rapid și consideră că giuleștenii ar trebui să o lase mai moale cu jucătorii străini transferați la club.
”Un titlu? Așteptam. Dar noi din 24 am luat un punct. Să fim sănătoși. Mie îmi convine locul 5-6. Conducerea și jucătorii se duc. Dacă ieșeau campioni, luat jucători și la EURO. Eu am vorbit și cu Lucescu, a plecat la Răzvan.
Nu cred, tată, că vine. Trebuie să o iei de la capăt. Trebuia să îl lase pe Bergodi să își rupă gâtul și să plece cu coada între picioare. Așa a luat și 100.000 de euro. Păi și eu aș lua așa. Mamă, ce boier aș fi. N-am strâns toată viața atât.
Echipa se ia de la început. Lasă-mă cu străinii. Dacă ar fi buni, ar sta la ei acolo. E altfel când vorbești cu românul. Șumudică a fost de-al nostru. Hai să vă spun ceva. La ce marfă avem, nu poate nimeni să facă mai mult.
Pe jucătorii îi prinzi în zile. N-ai marfă. Sunt zile în care unii sunt mai buni decât alții. Nu poți să ai pretenții mai mari. Eu m-aș bucura să fim acolo sus. Decât să fim în B, mai bine pe 5”, a spus Rică Răducanu.
Cum arată clasamentul play-off-ului
- 1. FCSB - 49 de puncte
- 2. Universitatea Craiova - 40 de puncte
- 3. CFR Cluj - 40 de puncte
- 4. Farul Constanța - 35 de puncte
- 5. Sepsi OSK - 31 de puncte
-
6. Rapid București - 29 de puncte
Urmăriți SPORT.RO și pe Google News